Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin väitetään pommittaneen -
Iranin ja Syyrian sotilaskohteita Damaskoksen eteläpuolella.
Gazan ja Israelin välille on julistettu tulitauko Qatarin ansiosta.
Palestiinalaishallinto suuttui Israelin suorasta lennosta Arabiemiirikuntiin -
ja katsoi, että se oli "arabien näkökannan häpeällinen rikkomus".
Israelin, Arabiemiirikuntien ja Yhdysvaltojen delegaatiot -
keskustelevat tällä hetkellä Abu Dhabissa käytännön asioista, -
jotta he voivat allekirjoittaa suhteiden normalisointisopimuksen -
eli niin sanotun Abraham-sopimuksen.
Israelilaisviranomainen kertoi TV7:lle, -
että allekirjoitustilaisuus pidetään Washingtonissa -
2―3 viikon kuluttua.
Eilisen suora lento Tel Avivista Abu Dhabiin oli merkittävä hetki Israelille.
El Al -yhtiön lennon 971 reitti oli yhtä historiallinen kuin sen määränpääkin.
El Alin lennolla ollut Reutersin kirjeenvaihtaja Dan Williams korosti, -
kuinka merkittävää se oli, -
että israelilainen lentoyhtiö ylitti Saudi-Arabian ilmatilan.
Kapteeni ilmoitti juuri, että olemme tulleet Saudi-Arabian ilmatilaan.
Ylilento-oikeudet ovat pikkujuttu muualla, mutta eivät Lähi-idässä.
Saudi-Arabia ei tunnusta Israelia -
eikä ole tätä ennen sallinut Israelin lentoja ilmatilassaan.
Lennolla toivotaan, että Saudi-Arabian kädenojennus -
kertoo tulevasta rauhasta Israelin kanssa.
Lennon aikana Valkoisen talon neuvonantaja Jared Kushner totesi, -
kuinka tärkeää Israelin ja Arabiemiiri- kuntien suhteiden normalisointi on.
Hänestä se luo uutta toivoa siitä, että Lähi-itään voidaan saavuttaa rauha.
Viime vuosina on puhuttu vain Lähi-idän kielteisistä tapahtumista: -
viime vuosikymmenten konflikteista, kaaoksesta ja hajaannuksesta.
Uskon, että tämä valaa uutta toivoa kaikkiin kansoihin, -
että rauha on mahdollista saavuttaa ja uusi luku voidaan kirjoittaa.
Israelin ja Yhdysvaltojen delegaatiot saivat lämpimän vastaanoton.
Israelin kansallisen turvallisuuden neuvoston johtaja Meir Ben Shabbat -
puhui rauhasta ja toivosta Arabiemiirikuntien kansalle -
ja kehotti muita maita noudattamaan esimerkkiä ja liittymään rauhan piiriin.
Rauha teille.
Olen ylpeä ja onnellinen saadessani johtaa Israelin delegaatiota täällä.
Saavuimme muuttamaan vision todellisuudeksi.
Yhteistyölle ei ole rajoja kehittyä tieteen, innovaation, terveyden, -
lentoalan, maatalouden ja energian alalla sekä monilla muilla aloilla.
Kehotan muitakin maita liittymään rauhan tekemisen prosessiin -
Lähi-idän kansojen tähden.
Kiitos Arabiemiirikuntien isännillemme -
ja Yhdysvaltojen kumppaneillemme johtajuudesta.
Arabiemiirikuntien ja Israelin suhteiden normalisointi -
on historiallinen saavutus. On kuitenkin syytä muistaa, -
että USA:n rauhanaloite tähtää lopulta -
Israelin ja palestiinalaisten konfliktin kestävään ratkaisuun.
USA:n delegaation johtaja korosti, -
että elleivät palestiinalaiset itse etsi rauhaa, -
kaikki kestävät ratkaisut pysyvät ulottumattomissa.
Viesti palestiinalaisille on täynnä toivoa.
Laadimme heille kovalla työllä tien tulevaisuuden kehittämiseen.
Esitimme heidän johtajilleen tarjouksen, -
jolla he saisivat valtion ja itsemääräämisoikeuden -
sekä suunnitelman talouden elvyttämiseksi.
Emme kuitenkaan voi tahtoa rauhaa heitä enemmän.
Kun he ovat valmiit, koko Lähi-itä on innoissaan valmiina auttamaan heitä.
Mutta he eivät saa jämähtää menneeseen.
Heidän on tultava neuvottelupöytään.
Länsirannalla palestiinalais- pääministeri Mohammad Shtayyeh -
tuomitsi suoran lennon Israelista Abu Dhabiin-
ja katsoi sen olevan "häpeällinen arabien näkökannan rikkomus".
Meitä loukkasi se, että Arabiemiiri- kuntiin laskeutui Israelin lentokone, -
joka on saanut nimensä Kirjat Gatista, -
al-Falujan kylän maille rakennetusta asutuksesta, -
jossa Egyptin Nasser piiritettiin.
Tämä oli häpeällinen arabien konfliktinäkemyksen rikkomus.
Shtayyeh totesi suoraan toivovansa, -
että ensimmäinen lento Abu Dhabista laskeutuisi -
Israelin vallasta vapautettuun Jerusalemiin.
Hän ylisti muita arabimaita siitä, että ne eivät normalisoi suhteita Israeliin -
Yhdysvaltojen painostuksesta huolimatta.
Vaikka lännen tukema palestiinalais- hallinto torjuu neuvottelun, -
Hamas-järjestö on vahvistanut, että Israelin kanssa -
on päästy yhteisymmärrykseen ulkomaisen välittäjän kautta: -
vihamieliset toimet keskeytetään välittömästi Israelin ja Gazan välillä.
Hamas paljasti, että Qatarin Gazan- suurlähettiläs Mohamed al-Emadi -
onnistui välittämään aseleposopimuksen, johon kuuluu -
humanitaarisia avustusprojekteja Gazan vaikeaan tilanteeseen.
Israelin armeijan palestiinalais- alueiden toimien koordinaattori -
vahvisti sopimuksen ja ilmoitti, -
että puolustusministeri Benny Gantzin johtamissa turvallisuusneuvotteluissa -
päätettiin palata rutiinitoimintaan Kerem Shalomin ylityspaikalla.
Niihin kuuluu polttoaineiden päästäminen Gazaan -
sekä Gazan kalastusalueen laajentaminen 15:een merimailiin.
Israelin lausunnon mukaan Gazan siviilimenettelyn palauttaminen -
riippuu rauhallisuuden, turvallisuuden ja vakauden jatkumisesta.
Lausunto annettiin myöhään eilen.
Poliisin tiedottaja Micky Rosenfeld kertoi TV7:lle, -
että ilmapalloterrorismi Etelä-Israelia kohtaan on todella keskeytynyt.
Poliisi jatkaa turvallisuustoimia etelässä.
Pomminpurkuryhmät ovat valmiudessa ryhtymään toimiin, -
jos Israeliin lähetetään räjähteitä.
Tällä hetkellä tilanne on rauhallinen eikä ilmapalloja ole laskeutunut.
Turvallisuustila pysyy korkeana.
Sen lisäksi, että Israel toteuttaa siviilitoimenpiteitä, -
Qatar on luvannut antaa 30 miljoonaa Yhdysvaltain dollaria Gazaan.
Tiedustelulähteen mukaan sovittiin myös muista avustustoimenpiteistä, -
jotka toteutetaan asteittain ensi viikkojen kuluessa.
Ne kuitenkin riippuvat tilanteen pysymisestä rauhallisena Israelissa.
Israelin pääministeri Benjamin Netanjahu -
ilmaisi Israelin innostuksen suhteiden normalisoinnista Arabiemiirikuntiin.
Televisiopuheessa kansalle Netanjahu julisti, -
että suhteiden normalisointi on suoraa seurausta käytännöistä, -
jotka ovat tehostaneet valtion taloutta sekä siitä, -
että Israel on vastustanut täydellä teholla Irania.
Me muutimme Israelin. Ensin teimme siitä vahvan talouden.
Siitä syntyi vahva teknologia, joka tietysti loi vahvat sotilaalliset kyvyt.
Mutta 25 vuoden kuluessa teimme myös jotakin muuta: -
johdimme taistelua sitä vastaan, ettei Iran saa ydinasetta.
Pääsimme tähän päivään, -
koska vastustin Israelin kansan puolesta täydellä voimalla Irania.
Alle kaksi tuntia sen jälkeen, -
kun Netanjahu puhui Iranin vastustamisesta, -
tunnistamaton lentokone iski useisiin sotilastukikohtiin -
Damaskoksen eteläpuolella.
Pommitus tapahtui klo 22.40. Useita täsmäohjuksia ammuttiin varastoon, -
jossa säilytettäneen iranilaisaseita, -
lähellä Damaskoksen kansainvälistä lentoasemaa.
Ohjuksia ammuttiin myös Dara'an kuvernoraatissa iranilaislaitokseen, -
jossa majailee Hizbollahin militantteja.
Syyrian ilmapuolustusjärjestelmä yritti pysäyttää ammukset ja lentokoneen -
Sen seurauksena ammuttiin useita ohjuksia Syyrian armeijan asemiin -
al-Swidan ja Dara'an maaseuduille Etelä-Syyriaan.
Syyrialaislähteiden mukaan -
kolme Iranin tukemaa militanttia kuoli - ja ainakin kymmenen loukkaantui.
Lisäksi sekä Iranin että Syyrian tukikohdat kärsivät mittavaa vahinkoa.
Israelin puolustusvoimat ei myöntänyt eikä kiistänyt osallisuuttaan asiaan.
Kiitos seurasta! Osana TV7:n rukoushanketta -
kannustan rukoilemaan itseni ja Jerusalemin tiimin kanssa -
pelastusta ja rauhaa Länsirannan ja Gazan palestiinalaisväestölle.
Rukoillaan rauhaa ja pelastusta Israelille ja Jerusalemille.
Rukoillaan myös niiden puolesta, -
joihin koronatauti ja sen talousvaikutukset vaikuttavat.
Tahdon kiittää rukouksistanne ja lahjoituksistanne.
Olen Jonathan Hessen. Hyvää iltaa ja siunausta! Huomiseen.
Suomennos: Maija Tuukkanen